


NÁVRH

UZNESENIE VLÁDY SLOVENSKEJ REPUBLIKY

č. ...
z  ... 2024


k návrhu na zrušenie niektorých úloh vyplývajúcich z uznesení vlády Slovenskej republiky
	
Číslo materiálu:
	

	Predkladateľ:
	minister spravodlivosti




Vláda

A.	zrušuje

A.1.	úlohu v bode B.3. uznesenia vlády SR č. 805 zo 17. novembra 2010 pre ministerku spravodlivosti - pravidelne informovať verejnosť prostredníctvom internetovej stránky o realizovaných elektronických aukciách,

A.2.	úlohu v bode B.1. uznesenia vlády SR č. 460 zo 6. júla 2011 pre ministerku spravodlivosti, riaditeľa Národného bezpečnostného úradu, predsedníčku Správy štátnych hmotných rezerv SR, predsedníčku Úradu pre normalizáciu, metrológiu a skúšobníctvo SR - pri uzatváraní všetkých typov zmlúv, vrátane rámcových dohôd na nákup informačno-komunikačných technológií, ako aj iných diel požívajúcich ochranu duševného vlastníctva s výnimkou, v obchodnej praxi označovaného balíkového softvéru, štandardne zahrnúť do zmlúv vrátane rámcových dohôd ustanovenia o udelení licencie v zmysle predloženého materiálu,

A.3.    	úlohu v bode B.3. uznesenia vlády SR č. 460 zo 6. júla 2011 pre ministerku spravodlivosti, 1. podpredsedu vlády a ministra dopravy, výstavby a regionálneho rozvoja, ministra hospodárstva, ministra práce sociálnych vecí a rodiny, riaditeľa Národného bezpečnostného úradu, predsedníčku  Protimonopolného úradu SR , predsedníčku Úradu geodézie, kartografie a katastra SR, predsedníčku Úradu jadrového dozoru SR, predsedníčku Úradu pre normalizáciu, metrológiu a skúšobníctvo SR, predsedu Úradu priemyselného vlastníctva SR, predsedníčku Správy štátnych hmotných rezerv SR - obmedziť navyšovanie ceny zmluvy v dodatkoch k uzatvoreným zmluvám vrátane rámcových dohôd na nákup informačno-komunikačných technológií, resp. v zmluvách uzavretých postupom rokovacieho konania bez zverejnenia v súlade s verejným obstarávaním nasledovne: povoliť dodatkovanie uzatvorených zmlúv vrátane rámcových dohôd, resp. uzatvorenie zmlúv postupom rokovacieho konania bez zverejnenia len v rozsahu obstarávania služieb informačno-komunikačných technológií a to maximálne vo výške 10 % z ceny zmluvy bez DPH, pričom však absolútny objem navýšenia nesmie prekročiť 1 milión eur bez DPH; v častiach týkajúcich sa hardvéru a balíkového softvéru, resp. nákupu licencií, dodatkovanie uzatvorených zmlúv vrátane rámcových dohôd, resp. uzatvorenie zmlúv postupom rokovacieho konania bez zverejnenia nepovoliť,

A.4.	úlohu v bode B.5. uznesenia vlády SR č. 460 zo 6. júla 2011 pre ministerku  spravodlivosti, ministra školstva , vedy, výskumu a športu, , riaditeľa Národného bezpečnostného úradu, predsedníčku Úradu pre normalizáciu, metrológiu a skúšobníctvo SR, predsedníčku Správy štátnych hmotných rezerv SR - v prípade uzatvárania zmlúv vrátane rámcových dohôd na nákup informačno-komunikačných technológií, ako aj iných diel požívajúcich ochranu duševného vlastníctva s výnimkou tzv. „balíkového softvéru“ pri riešení autorských práv postupovať v zmysle predloženého materiálu,

A.5.	úlohu v bode B.6. uznesenia vlády SR č. 460 zo 6. júla 2011 pre ministerku spravodlivosti, ministra školstva, vedy, výskumu a športu , riaditeľa Národného bezpečnostného úradu, predsedníčku Úradu pre normalizáciu, metrológiu a skúšobníctvo SR, predsedníčku Správy štátnych hmotných rezerv SR - zverejňovať na svojom webovom sídle odôvodnenia prípadov, v ktorých nebolo možné dodržať úlohy B.1, B.2, B.4 a B.5 tohto uznesenia,

A.6.	úlohu v bode B.7. uznesenia vlády SR č. 460 zo 6. júla 2011 pre ministerku spravodlivosti, ministra školstva, vedy, výskumu a športu , riaditeľa Národného bezpečnostného úradu, predsedníčku  Úradu pre normalizáciu, metrológiu a skúšobníctvo SR, predsedníčku Správy štátnych hmotných rezerv SR - pri každom projekte informačných systémov nad 1 mil. eur bez DPH vypracovať ako povinnú súčasť projektu procesnú doložku v zmysle štandardov projektového riadenia,

A.7. 	úlohu v bode B.3. uznesenia vlády SR č. 5 z 13. januára 2016 - predložiť na rokovanie vlády informáciu o plnení úloh z Akčného plánu predchádzania všetkým formám diskriminácie na roky 2016 – 2019,

A.8.	úlohu v bode C.24. uznesenia vlády SR č. 570 z 13. decembra 2017 pre  podpredsedníčku vlády a ministerku spravodlivosti, ministra kultúry, ministerku školstva, vedy, výskumu a športu , ministra vnútra, ministra zdravotníctva - v súlade so zákonom č. 575/2001 Z. z. o organizácii činnosti vlády a organizácii ústrednej štátnej správy poskytovať súčinnosť primátorovi hlavného mesta Slovenskej republiky Bratislava pri príprave a realizácii významných verejných investícií,

A.9.	úlohu v bode B.2. uznesenia vlády SR č. 97 z 26. februára 2018 - v spolupráci s ministrom financií predložiť na rokovanie vlády definitívne znenie koncesnej zmluvy: koncesia na projektovanie, výstavbu, financovanie, prevádzku a údržbu väzenského zariadenia Rimavská Sobota – Sabová s úspešným uchádzačom o koncesiu,

A.10.   úlohu v bode B.5. uznesenia vlády SR č. 167 z 20. apríla 2018 - predložiť na rokovanie vlády návrhy právnych predpisov potrebných na optimalizáciu počtu registrových súdov, ktoré budú viesť obchodný register,

A.11. 	úlohu v bode B.6. uznesenia vlády SR č. 167 z 20. apríla 2018 - organizačno-technicky zabezpečiť optimalizáciu počtu registrových súdov,

A.12.	úlohu v bode B.1. uznesenia vlády SR č. 604 z 19. decembra 2018 - zabezpečiť realizáciu verejnej práce Rekonštrukcia a nadstavba administratívnej budovy justičných zložiek Košice v rokoch 2018 až 2022 s celkovým nákladom 35 613 000 eur,

A.13.	úlohu v bode B.1. uznesenia vlády SR č. 305 z 19. júna 2019 pre ministra spravodlivosti, podpredsedníčku vlády a ministerku pôdohospodárstva a rozvoja vidieka, predsedníčke Úradu geodézie, kartografie a katastra SR  - oboznámiť sa so závermi a odporúčaniami zo XIV. zasadnutia Zmiešanej slovensko-maďarskej komisie pre záležitosti menšín, posúdiť možnosť ich realizácie a následne priebežne vyhodnocovať ich plnenie,
 
[bookmark: _GoBack]A.14.	úlohu v bode B.3. uznesenia vlády SR č. 426 zo 4. septembra 2019  pre ministra spravodlivosti - predložiť na rokovanie vlády návrh zákona, ktorým sa mení a dopĺňa zákon č. 101/2010 Z. z. o preukazovaní pôvodu majetku v znení zákona č. 125/2016 Z. z.,

A.15.	úlohu v bode B.1. uznesenia vlády SR č. 242 z 12. mája 2021 - predložiť na rokovanie vlády paragrafové znenie návrhu zákona,

A.16.	úlohu v bode B.12. uznesenia vlády SR č. 728 z 8. decembra 2021 - upraviť Občiansky zákonník v oblasti nájmu bytu tak, aby zabezpečil rovnomernejšie podmienky nájmu bytu na strane prenajímateľa a nájomcu 

A.17.	úlohu v bode C.53. uznesenia vlády SR č. 79 z 2. februára 2022 - v rámci rekodifikácie práva obchodných spoločností vypracovať analýzu vydávania viacerých druhov akcií v prípade akciových spoločností s premenlivým základným imaním,

A.18.	úlohu v bode C.55. uznesenia vlády SR č. 79 z 2. februára 2022 - v rámci rekodifikácie práva obchodných spoločností prehodnotiť dôvodnosť súčasnej existencie viacerých opatrení súvisiacich s indikáciou hroziaceho úpadku obchodnej spoločnosti (kríza),
A.19.	úlohu v bode C.57. uznesenia vlády SR č. 79 z 2. februára 2022 - v rámci rekodifikácie práva obchodných spoločností zvážiť možnosť registrácie rôznych akcionárskych dohôd a ich účinkov voči tretím osobám,
A.20.	úlohu v bode C.4. uznesenia vlády SR č. 327 z 12. júna 2023 pre ministerku  spravodlivosti - predložiť na rokovanie vlády na schválenie koncepčný materiál zaoberajúci sa zlepšením podmienok odmeňovania, ich udržateľnosti a systemizácie príslušníkov Zboru väzenskej a justičnej stráže, príslušníkov Policajného zboru, príslušníkov ozbrojených síl Slovenskej republiky ako zložiek, ktorých činnosť úzko súvisí s bezpečnosťou štátu,

A.21.	úlohu v bode B.5. uznesenia vlády SR č. 629 z 29. novembra 2023 pre ministra spravodlivosti poskytnúť súčinnosť ministrovi investícií, regionálneho rozvoja a informatizácie pri uzatváraní zmluvy o poskytnutí prostriedkov mechanizmu na základe priameho vyzvania k implementácii prioritných životných situácií v rámci investície 1 komponentu 17 Plánu obnovy a odolnosti Slovenskej republiky.


Na vedomie : členom vlády
		predsedom ostatných ústredných orgánov štátnej správy

